BETHLEHEM. - Twee mans wat aangekla is weens die mesmoord op 'n bejaarde boer van Senekal, beskuldig mekaar hier in die rondgaande hof oor en weer van die gruweldaad.
Kort daarna het die oudste Matoka egter weer skuld ontken en gesê slegs sy neef het 'n mes gehad en vir Meiring gesteek. Die jonger Matoka het skuld ontken en gesê sy oom het Meiring gesteek.
Die moord op Meiring en die twee Matokas se inhegtenisneming kort daarna het tot skok en woede in Senekal gelei. Toe die mans die eerste keer in die hof verskyn het, het boere en plaaswerkers met 'n galg na die hof opgeruk.
Meiring, 'n vrygesel, is ná 'n beweerde inbraak oorval, met messe gesteek en van sy bakkie en besittings van R50 000 beroof.
Sy lyk is in 'n plas bloed op sy bed gekry. Hy is dood weens veelvuldige steek- en snywonde en bloedverlies.
Kapt. Griff Nel, polisiefotograaf en vingerafdrukdeskundige van Bethlehem, het gister getuig 'n vingerafdruk van die ouer Matoka en 'n palmafdruk van die jonger Matoka is in die moordhuis gekry.